|  |
| --- |
| Jaunimo iniciatyvų ir programų projektų vertinimo ekspertų atrankos aprašo 1 priedas |

**KVALIFIKACINIAI REIKALAVIMAI EKSPERTAMS**

|  |  |  |
| --- | --- | --- |
| **Eil. Nr.** | **Kvalifikaciniai reikalavimai** | **Kvalifikacinius reikalavimus patvirtinantys dokumentai** |
|  1. | Jaunimo, kultūros, švietimo ar socialinės srities finansavimo programų projektų vertinimo patirtis per pastaruosius 3 metus. | Eksperto gyvenimo aprašymas, kuriame nurodoma institucija, kuriai suteikta ekspertinio vertinimo, vertinant jaunimo, kultūros, švietimo ar socialinės srities finansavimo programų projektus, paslauga bei vertinimo laikotarpis. |
|  2. | Projektų rengimo patirtis jaunimo, kultūros, švietimo ar socialinės srities finansavimo programose per pastaruosius 5 metus. | Eksperto parengtų jaunimo srities finansavimo programų projektų sąrašas, kurie buvo finansuoti per pastaruosius 5 metus. Nurodomas projekto parengimo laikotarpis, projekto pavadinimas, finansuotojas. |
|  3. | Jaunimo, kultūros, švietimo ar socialinės srities finansavimo programų projektų įgyvendinimo patirtis per pastaruosius 5 metus. | Eksperto įgyvendintų jaunimo, kultūros, švietimo ar socialinės srities finansavimo programų projektų sąrašas per pastaruosius 5 metus. Nurodomas projekto įgyvendinimo laikotarpis, projekto pavadinimas, finansuotojas ir vaidmuo (pareigos) projekte. |
|  4. | Patirtis jaunimo ar su jaunimu dirbančių organizacijų veikloje per pastaruosius 5 metus. | Eksperto narystės jaunimo ar su jaunimu dirbančiose organizacijose sąrašas per pastaruosius 5 metus. Nurodomas organizacijos pavadinimas, narystės organizacijoje trukmė, užimamos ar užimtos pareigos. |
|  5. | Tobulėjimas per pastaruosius 3 metus jaunimo veiklos srityse. | Jaunimo neformalusis ugdymas, aktyvus dalyvavimas demokratiniame gyvenime, tarpkultūrinis dialogas, socialinė įtrauktis, Europos pilietiškumas, jaunų žmonių dalyvavimas ES politikoje, verslumo, kūrybiškumo įgūdžių lavinimas jaunimo srityje, neformaliojo ugdymo metu įgytų kompetencijų pripažinimas, savanorystė, jaunų žmonių įtraukimas ar kita. Aukščiau pateikta informacija pateikiama gyvenimo aprašyme arba pateikiami sertifikatai, pažymėjimai už dalyvavimą kursuose, mokymuose. |

 \_\_\_\_\_\_\_\_\_\_\_\_\_\_\_\_\_\_